Didysis tukanas

Didysis tukanas (Ramphastos toco) – stambiausia tukaninių (Ramphastidae) rūšis. Paplitęs Pietų Amerikoje; Amazonijoje, Čiake, Brazilijos plokščiakalnyje.

Jo ilgis apie 60 cm. Snapas oranžinis, siekia iki 19 cm. Apie akis yra plika, geltonai oranžinė oda. Paplitęs miškingose vietovėse, miškingose savanose, miškeliuose ir net atvirose vietose. Paprastai vaisius raško tupėdamas ant šakos, tačiau nukritusius gali rinkti ir nusileidęs ant žemės. Peri gyvų ar negyvų medžių drevėse, kai kada pasinaudoja termitynais.

Kategorija:Tukaniniai